Ալոնսո Կանո

**Կանո Ալոնսո** (, ), իսպանացի քանդակագործ և գեղանկարիչ, բարոկկո ոճի ներկայացուցիչ։

## Կենսագրություն
Ալոնսոն՝ քանդակագործ և ճարտարապետ Միգել Կանո Պաչեկոյի և նկարչության դասատու Մարիա Ալմանսա Պաչեկոյի որդին, կերպարվեստի գաղտնիքների ու նրբությունների մեջ խորամուխ է եղել՝ աշակերտելով նաև Վելասկեսի ուսուցչին՝ Ֆրանսիսկո Պաչեկոյին ու քանդակագործ Խուան Մարտինես Մոնտանիեսին։ Առաջին գործը, որ ճանաչում ու համբավ է բերել նրան, սուրբ Ֆրանսիսկո դե Բորխի դիմանկարն էր (1624 թ.): Իսկ նրա մեծագույն աշխատանքը համարվում է Սևիլյայի Սանտա Մարիա դե Լեբրիխա եկեղեցու խորանի պատկերազարդումը։ 1638 թվականին Ալոնսոն տեղափոխվել է Մադրիդ, որտեղ նոր պատվերներ ստանալուն նպաստել է կոմս Օլիվարեսի և արդեն համբավ նվաճած նկարիչ Վելասկեսի հետ մտերմությունը։

1644 թվականին նրան մեղադրել են իր կնոջ սպանության մեջ, բանտ են նետել, կտտանքների ենթարկել, սակայն նա չի կոտրվել, կարողացել է ապացուցել իր անմեղությունը և ազատ է արձակվել։ Տեղափոխվել է Վալենսիա՝ սրբակրոնություն ընդունելու և վանք մտնելու նպատակադրումով։ 1652 թվականին վերադարձել է հայրենի Գրանադա, որտեղ Ֆիլիպ IV արքայի միջնորդությամբ նշանակվել է տաճարի տնտեսվար։ Միաժամանակ շարունակել է ստեղծագործել. պատկերազարդել է այդ տաճարի գլխավոր մատուռը, որից հետո նշանակվել է տաճարի գլխավոր նկարիչ, սակայն շատ ժամանակ չանցած՝ վախճանվել է։ Թաղվել է Գրանադայի տաճարի կրիպտեում (ստորգետնյա խորանում)։

Ալոնսո Կանոյի արվեստում համադրված, միահյուսված են մաներիզմի և բարոկկոյի տարրերը։ Նրա ստեղծագործություններում զգալի է իտալական կերպարվեստի ազդեցությունը։

Կանոյի համբավավոր աշակերտներից են քանդակագործներ Պեդրո դե Մենան և Խոսե դե Մորան։

Ալոնսո Կանոյի պատվին՝ նրա անունով են կոչել մեկական փողոց ու մետրոյի կայարան Իսպանիայի մայրաքաղաք Մադրիդում՝ այդ կերպ հավերժացնելով անվանի արվեստագետի հիշատակը։

## Գործունեություն
Աշխատել է Սևիլյայում, Մադրիդում, Վալենսիայում, Գրանադայում։

Ալոնսո Կանոյի բազմագույն քանդակներն առանձնանում են կոթողայնությամբ, ոգեղենությամբ, կենսական արտահայտչականությամբ (Գրանադայի տաճարի սրբերի արձաններն ու կիսանդրիները, 1658-1660 թվականներ)։ Գրանադայի տաճարի արևմտյան ճակատի Կանոյի նախագիծը 1703 թվականին իրականացրել է ճարտարապետ Խուան Գրանադոսը։

## Պատկերասրահ

San Francisco de Borja.jpg|Սբ. Ֆրանսիսկո դե Բորխա
File:20090211 NP Inmaculada.jpg|*Անարատ հղություն*,  1618–20
File:Cano - San Juan.jpg|*Սուրբ Հովհաննեսն ու թունավորված գավաթը*,  1635–37
File:Alonso Cano - Cristo y la Samaritana - Google Art Project.jpg|*Քրիստոսն ու սամարիացի կինը*,  1640
File:Alonso Cano - Cristo recogiendo las vestiduras - Google Art Project.jpg|*Իր զգեստները հավաքող Քրիստոսը*, 1646  
File:Alonso Cano - Cristo crucificado - Google Art Project.jpg| *Խաչված Քրիստոսը*, 1646 
File:Alonso Cano - Christ and Two Followers on the Road to Emmaus - Walters 372770.jpg|*Քրիստոսն ու երկու հետևորդները Էմմաուսի ճանապարհին*, 1635-1650

File:Alonso Cano 003.jpg|*Իսպանացի արքայի իդեալական դիմապատկեր*, 1643
File:Alonso Cano - St. Vincent Ferrer Preaching - Google Art Project.jpg|*Սբ. Վինսենթ Ֆեռերն աղոթելիս*, 1644–45
File:San Bernardo y la Virgen, de Alonso Cano.jpg|*Սբ. Բերնարդը*, c. 1656–60
File:Visión de San Antonio de Padua.jpg|*Անտոնիոս Պադովացին*, 1660–62
File:Inmaculadaalonsocano.jpg|*Անարատ հղություն*
File:Valladolid museo escultura San Juan Bautista Alonso Cano ni.JPG|*Սբ. Հովհաննես Մկրտիչ*
Spain Andalusia Granada BW 2015-10-25 13-20-43.jpg|Գրանադայի տաճարի ճակտոնը
Alonso Cano Statue.jpg|Ալոնսո Կանոյի հուշարձանը իր ծննդավայր Գրանադայում


## Ծանոթագրություններ

## Գրականություն
* Alonso Cano. Arte e iconografía, Granada։ Arzobispado de Granada, 2002
* GÓMEZ MORENO, Manuel. *Alonso Cano, escultor*. Archivo Español de Arte y Arqueología. Madrid: 1926, Nº 2.p.&nbsp;195.
* GÓMEZ MORENO, Mª Elena. *Alonso Cano*. Granada: 1954. pp.&nbsp;34–35 y 66-67.
* MARTÍNEZ CHUMILLAS, Manuel. *Alonso Cano. Pintor, escultor y arquitecto*. Madrid: 1949
* PALOMINO, Antonio (1988). *El museo pictórico y escala óptica III. El parnaso español pintoresco laureado*. Madrid : Aguilar S.A. de Ediciones. ISBN 84-03-88005-7.
* PÉREZ SÁNCHEZ, Alonso E. (1992), *Pintura Barroca en España, 1600-1750*. Madrid: Cátedra, ISBN 9788437609941
* SÁNCHEZ-MESA MARTÍN, Domingo. *El arte del barroco: escultura-pintura y artes decorativas*. En: PAREJA LÓPEZ, Enrique. *Historia del Arte en Andalucía*, t. VII. Sevilla: 1991. p.&nbsp;211.
* VÉLIZ, Zahira; CERÓN, Mercedes (2011), *Alonso Cano (1601-1667), dibujos: catálogo razonado*, Santander: Fundación Botín, ISBN 9788496655775
* WETHEY, Harold E. (1983), *Alonso Cano: pintor, escultor y arquitecto*, Madrid: Alianza Editorial, 1983, ISBN 9788420670355

## Արտաքին հղումներ
* Paintings of Alonso Cano on Insecula
* Alonso Cano on Artcyclopedia
* *[http://libmma.contentdm.oclc.org/cdm/compoundobject/collection/p15324coll10/id/81943 Jusepe de Ribera, 1591-1652]*, a full text exhibition catalog from The Metropolitan Museum of Art, which includes material on Alonso Cano (see index)

Կատեգորիա:Բարոկկո ոճի նկարիչներ
Կատեգորիա:Գեղանկարիչներ
Կատեգորիա:Իսպանացի ճարտարապետներ
Կատեգորիա:Իսպանացի նկարիչներ
Կատեգորիա:Իսպանացի քանդակագործներ
Կատեգորիա:Իսպանացի արվեստագետներ